Akaademiraadet | Motivering
Motivering
Billedkunstneren Marie Søndergaard Lolk er i 2017 tilkendt Franciska Clausen Medaljen for udstillingen TEMPLATE med følgende motivering:
Caput mortum hedder farven på latin. Også kendt som dodenkop. En vidunderlig brunviolet farve, som vi bl.a. kan se på Thorvaldsens Museum, hvor farven fremhæver Thorvaldsens hvide skulpturer. Sidste sommer kunne man samme sted yderligere se en helt usædvanlig udstilling. TEMPLATE hed udstillingen. Og smuk var den. Meget smuk. Skabt af Marie Søndergaard Lolk.
Marie Søndergaard Lolk gik med udstillingen TEMPLATE i dialog med både museet og med Thorvaldsens hvide skulpturer ved netop at benytte den brunviolette farve sammen med en hvid. Et helt essentielt greb, der både gjorde, at Lolks malerier næsten forsvandt, men på et andet plan også skød en kontemporær og velgørende kile ind mellem museum og Thorvaldsen, så oplevelsen af skulpturerne pludselig fik en helt anden dimension. Her havde Lolk nemlig lavet maleriske interventioner, der netop synliggjorde processen i et forudgående skulpturelt arbejde. Der var spor af skruehuller og skabelonklodser, der var malerester og andre pastose smørrerier. Alt det rå og alt det tiloversblevne blev vist frem i lyset, nøgent og skrøbeligt – og så netop i rummene med skulpturerne Venus, Vulkan og Amor! Hvor befriende!
Denne dialog fremstod umådelig poetisk og sanselig i al sin tysthed. Ydmyg og underspillet, men intelligent og stærkt dragende.
For dette mod til på overbevisende måde at lægge arm med gamle Thorvaldsen og det smukke historiske museum hædres Marie Søndergaard Lolk med Franciska Clausen Medaljen.
Værker vist i forbindelse med modtagelsen
Akademiraadet
Information
Kontakt
Akademiets opgaver og opbygning
Bekendtgørelse og vedtægter mm.
Akademiets historie
Kunstsamlingen
Akademiraadets publikationer
Årsrapporter
Rigsrevisionen
Whistleblowerordning
Akademiet
Medlemmer
Næste møde
Referater
Stiftelsesfester
Arrangementer
Rådet
Udtalelser
Udpegelser
Beretninger
Medlemmer
Mødeplan
Referater
Forretningsorden
Kirkekunst
Rådgivning
Eksempler på rådgivning
Beretninger
Gravsteder
Medlemmer
Mødeplan
Landskab
Medlemmer
Udtalelser
Mødeplan
Kunstnersamfundet
Optagelse i Kunstnersamfundet
Medlemmer
Nye medlemmer
Medlemmer af jury
Mødeplan for juryen
Forretningsorden for juryen
Medaljer
Medaljemodtagere 2022
Tildelinger
Tilblivelse
Legater
Om legater
Uddelinger
Medlemmer
Akademiraadet, Kongens Nytorv 1, 2. sal tv. i porten - 1050 København K
tel.nr. 33 74 49 10 mail: info@akademiraadet.dk
Tilgængelighedserklæring